ইরানের প্রদেশসমূহ
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, আজারবাইজান, বালুচিস্তান, ফারস, জিলান, আরাক-ই-আজম, খোরাসান, খুজেস্তান, কেরমান, লারেস্তান, লোরেস্তান এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তান; ফার্স; কের্মান; খোরাসান; ইসফাহান। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
আফগানিস্তানের প্রদেশ
আফগানিস্তান অনেকগুলি উইলায়াত বা প্রদেশে বিভক্ত। এগুলি দেশটির সর্বোচ্চ প্রশাসনিক একক। বর্তমানে দেশটিতে ৩৪টি প্রদেশ আছে। এদের মধ্যে ২০০১ ও ১০০৪ সালের মধ্যে ৪টি নতুন প্রদেশ যুক্ত হয়েছে। প্রতিটি প্রদেশ আবার একাধিক জেলায় বিভক্ত।